


Årsplan 2013-2015 – Institutt for Helse og Samfunn


INNLEDNING
Institutt for helse og samfunn (Helsam) er ett av tre institutter ved Det medisinske fakultet ved Universitetet i Oslo. Instituttet spenner over ulike fag og består av seks avdelinger, Allmennmedisin, Helsefag, Helseledelse og helseøkonomi, Medisinsk etikk, Samfunnsmedisin og Sykepleievitenskap. De faglige aktivitetene ved instituttet er i hovedsak forankret i avdelingene som ledes av en avdelingsleder. Årsplanen er Helsams viktigste styringsdokument for å identifisere og iverksette tiltak som muliggjør gjennomføring av instituttets strategi 2012-2020. Årsplanen er rullerende, med årlig revidering. 

Årsplan 2013-2015 angir kun de viktigste prioriteringene som skal gjennomføres i kommende periode http://www.uio.no/for-ansatte/arbeidsstotte/okonomi/plan_styring/prioriteringer-og-utarbeidelse-av-aarsplan/veiledning-arsplan-2013-2015.pdf . 

Tiltak som stimulerer forsknings- og studiekvalitet er tversgående. UiO velger for hvert år en hovedprioritering. Internasjonalisering er hovedprioritering i 2012, mens innovasjon er hovedfokus i 2013. Universitetets grunnverdier er hovedprioritering i 2014 og tverrfaglighet vil være hovedprioritering i 2015 http://www.uio.no/for-ansatte/arbeidsstotte/okonomi/plan_styring/prioriteringer-og-utarbeidelse-av-aarsplan/arsplan-2013-endelig-web.pdf . I tillegg har Det medisinsk fakultetet fokus på studiekvalitet, forskning, formidling og samfunnsoppdrag, samt organisasjon og ledelse i sin 2012-2014 årsplan http://www.med.uio.no/om/strategi/planer/arsplan-medisinsk-fakultet-2012-2014.pdf . Ved Helsam vil tverrfaglighet være instituttets hovedsatsning i 2013 i tillegg til et fokus på innovasjon. Helsam ser de definerte tema og år som starten på en langsgående strategisk satsning innen hvert område. 
Internasjonalisering
Helsam har gjennom årelange forskningsaktiviteter ved avdelingene en utstrakt internasjonal profil og forankring. Flere av avdelingene har utdanningsprogram på engelsk hvor mer enn halvparten av studentene er internasjonale. Internasjonalisering er og skal være tett integrert i den forskning og utdanning som skjer i avdelingene. 
Innovasjon
I universitets plan kobles innovasjon til kunnskapsoverføring og dialog med samfunnsaktører. Det medisinske fakultet assosierer innovasjon mest med basalforskning. Ved Helsam vil også innovasjon være knyttet til tjenesteutvikling i primær- og spesialisthelsetjenesten, i pleie og omsorgstjenesten og til samhandling mellom nivåene i helsetjenestene, befolkningsrettede tiltak, samt tverrfaglig forskning og undervisning. Dette forankres i avdelingene. 
Grunnverdier
Kjerneverdier som menneskerettigheter, ytringsfrihet, demokrati, akademisk frihet og dannelse er nevnt som stikkord for UiOs prioritering i 2014. Disse er sammenfallende med de faglige premisser og verdier som er fundamentet i Helsam sin 2020 strategiplan og må forankres i enhetene og avdelingene. 
Studiekvalitet
Instituttet og avdelingene skal stimulere til synergi mellom undervisningsprogrammene internt, og samarbeide med fakultet i revisjonsarbeidet av studieplanen for profesjonsstudiet i medisin. Helsam har nylig fått godkjent etableringen av fellesgraden ”European Master in Health Economics and Management” med flere europeiske universiteter, og ser dette som ett første skritt i økt samarbeid med internasjonal partnere innen undervisning. To av instituttets undervisningsprogram har vunnet NOKUTs studiekvalitetspris. Høy kvalitet på studiene og et godt studiemiljø er viktig for Helsam, og forankret i vår strategiske plan. 
Forskning og forskningsutdanning
Helsam skal være et synlig og grensesprengende fagmiljø som driver forskning og utdanning på høyt internasjonalt nivå, av betydning for helse og samfunn, lokalt og globalt. Instituttet og avdelingene skal ivareta og stimulere til utvikling av internasjonalt konkurransedyktige forskningsmiljøer.  Forskerutdanningen ved instituttet skal i samarbeid med fakultet revideres og utvikles til et høyere faglig nivå. En ny stilling er utlyst for å koordinere dette ved instituttet.
Formidling og samfunnsoppdrag
Forskningsmiljø ved Helsam er aktive i samfunnsdebatten og leverer kunnskapsgrunnlag for beslutninger av nasjonale og globale helsespørsmål i aktuelle fora. Helsam vil stimulere til at flere forskere og stipendiater bidrar med forskningsformidling, med støtte fra kommunikasjonsrådgiver. 
Organisasjon og ledelse
Helsam er en ny organisasjon med utfordringer relatert til organisasjon og ledelse. Etablering og kvalitetssikring av administrative rutiner er viktig, med tydelige rapporteringslinjer og arbeidsfordeling mellom nivåene. Arbeidet forankres i instituttadministrasjonen. Samspillet og arbeidsdeling mellom administrasjon og de vitenskapelige ansatte er viktig. Styrking og utvikling av dyktige faglige ledere og en tydelig faglig ledelse er en viktig prioritet ved Helsam og forankres i ledelsesteamet ved Helsam.  En parallell utvikling av en effektiv administrasjon preget av høy kvalitet er viktig.  
Tverrfaglighet
Helsam representerer et bredt faglig miljø og denne kompleksiteten skal og må prege både forskning, formidling og undervisning ved instituttet. Tverrfaglighet er en tversgående satsning ved instituttet og hovedsatsning for 2013, og er helt avhengig av gode fagmiljøer som tverrfaglighet kan bygge på. Vel vitende om at dette er UiOs satsning for 2015, velger vi å fokusere på dette allerede nå da det er vesentlig for integrering av avdelingene som ett institutt, og profilering internt ved fakultetet og UiO samt utad mot våre samarbeidspartnere lokalt, nasjonalt og internasjonalt. Vi ønsker også å bygge vårt omdømme som et synlig og grensesprengende fagmiljø som driver forskning og utdanning på høyt internasjonalt nivå, av betydning for helse og samfunn, lokalt og globalt

RISIKOVURDERING
Det tar tid å utvikle ny identitet. Instituttet er nytt og sammenslåingen av enhetene har representert administrative og logistiske utfordringer. Noen av de seks avdelingene er nye. Utvikling av en klar ledelseskultur er dermed viktig. Arbeidsmiljøet i avdelingene er i hovedsak meget godt. Instituttet står overfor mange utfordringer i forhold til å tilpasse seg økte krav til rask omstilling. Bevisstheten knyttet til ledelse øker, men lederoppgavene blir også mer krevende når krav til omprioriteringer øker. Kartlegging, utvikling og styrking av de administrativt ansattes kompetanse på alle nivå er nødvendig, og instituttadministrasjonen har satt i gang et strategisk arbeid med dette. 

Redusert basisfinansiering. Prosentandelen av budsjettet som er fra UiO og basis har blitt kraftig redusert de siste to år, slik at drift og basislønninger delvis subsidieres av dekningsbidrag fra eksterne midler. Langtidsprognosen viser et betydelig underskudd for 2013 og 2014. Dette gjør at instituttet har begrensede midler til overordnede tiltak og at disse må spisses for å sikre en større økonomisk forutsigbarhet i framtiden. Det er derfor viktig at instituttet har gode styringssystemer for å følge opp økonomien i eksterne prosjekt.

Avgang og rekruttering. Innen utgangen av 2020 vil 17 av de faste vitenskapelige gå for aldersgrensen. En strategisk og tverrfaglig relevant rekruttering må utøves på instituttnivå og dette arbeidet representerer stor risiko for instituttet. Vi skal ha faglig bredde og nyskapning, men ikke nødvendigvis samme bredde og spissing vi har i dag. Omstilling er krevende og vi må sikre enighet om prioriteringer på tvers i organisasjonen. 

[image: ]UTKAST med instituttrådets kommentarer 28. nov
Utkast pr oktober 2012
Balanse. En stor risiko for Helsam i perioden er den økte belastningen på vitenskapelig ansatte. Ekstern finansiering er grunnlag for opprettholdelse av dagens forskningsaktiviteter og framtidig vekst.  Endring i basisfinansiering medfører at instituttet er avhengig av større og mer langvarig eksternfinansierte prosjekter som må øke i kompleksitet og volum. . Antallet stipendiater er høyt, og ved avgang i enkelte avdelinger kan dette bli en særlig utfordring. Dette kan påvirke risikoen for at Helsam ikke utvikler, beholder eller rekrutterer de beste forskerne. Vi må derfor starte rekruttering før avgang slik at veiledning, undervisning og belastning på de faste ansatte blir jevnt fordelt. 

	#
	Risiko 

	1
	Forankring av Helsam strategiplan og prioritering blant alle ansatte
Risiko for at Helsam ansatte ikke tar inn over seg strategiplanens målsetninger og ledelsens forventninger i den sammenheng

	2
	Ledelse på alle nivå
Risiko for at ledelse ved Helsam ikke er forankret i nødvendig forståelse og engasjement. Risiko for at ikke adekvate rutiner blir utviklet.

	3
	Rekruttering av ansatte
Risiko for at Helsam ikke lykkes med strategisk rekruttering av de beste

	4
	Utvikle ansatte
Risiko for at Helsam ikke utvikler og beholder de beste ansatte

	5
	Evne til faglig prioritering
Risiko for a Helsam ikke makter å gjennomføre nødvendig faglig prioriteringer for å nå målsetningene i strategien

	6
	Stor belastning på vitenskapelig ansatte
Risiko for at økte krav og avgang gir stor belastning for mange. Krav om økt veiledning og oppfølging av studenter, økt forventninger til innhenting av eksterne midler, økt forventning om tverrfaglige prosjekter, økt forventning om internasjonal konkurranse dyktighet

	7
	Finansiering
Risiko for at Helsam ikke makter å oppnå nødvendig finansieringsgrunnlag for å gjennomføre strategiplanen










Et grensesprengende universitet

 Mål 1: Universitetet i Oslo skal fremme grensesprengende forskning, utdanning og formidling og være en etterspurt internasjonal samarbeidspartner.


Risikovurdering
En stor risiko er den økte belastningen på vitenskapelig ansatte. Antallet stipendiater er høyt, og eksterne prosjekter må øke i kompleksitet og volum. Tverrfaglighet inkluderer flere forfattere og internasjonalisering krever forfattere utenfor organisasjonen. Samtidig vil dette kunne redusere oppnådde publikasjonspoeng. I perioden vil 6 av de faste vitenskapelige gå for aldersgrensen. Nedtrapping før aldergrense og overgang for nyansatte vil kunne påvirke måltall. De tiltak som prioriteres ansees som vesentlig for å redusere risikoen for at Helsam ikke oppnår å styrke og fremme tverrfaglig forskning globalt og nasjonalt. 

Strategier (fra UiO Strategi2020):
1. Styrken i den faglige bredden skal utnyttes enda bedre gjennom tverrfaglig forskning
og utdanning. Det skal utvikles gode finansieringsmekanismer for tverrfaglige
aktiviteter og tidsavgrensede satsinger.
2. Det internasjonale engasjementet skal bli større, blant annet gjennom økt deltakelse i
selektive, strategiske partnerskap og Det europeiske forskningsområdet.
3. Alle utdanningsprogrammer skal gis en internasjonal profil og samarbeidet med
utenlandske institusjoner skal økes for større relevans og høyere kvalitet.

HELSAM STRATEGIER: 
1. Styrke forskning og undervisning innen helse, sykdom, helsetjeneste og samfunnet, lokalt og globalt
2. Fremme tverrfaglighet i forskning og undervisning internt på instituttet, mot fakultetet og universitetet
3. Fremme internasjonalt samarbeid/partnerskap innen forskning og undervisning
4. Styrke internasjonal profil på forskning og undervisning ved instituttet

HELSAM PRIORITERTE STRATEGIER
Strategi 1.
Tiltak a: Utvikle en plan for en strategisk og tverrfaglig relevant rekruttering av nye faste vitenskapelig ansatte ved Instituttet 
Milepæler for gjennomføring:
31.12.2012 Bred diskusjon i avdelingene i forbindelse med ferdigstilling av avdelingsvise strategiplaner
31.03.2013 Plan utviklet og implementert
31.12.2016 Ansatt 20xx nye faste vitenskapelig ansatte
Ansvar:
Lederteamet ved instituttet
Status pr oktober 2012
Saken skal diskuteres på avdelingsledermøte 30. oktober.

Tiltak b: Øke antallet postdoktorstillinger ved instituttet 
Frist for gjennomføring:
30. September 2014
Milepæler for gjennomføring:
31.12.2015 Endret fordeling av basisfinansiering mellom PhD stipendiater og postdoktorstillinger ved instituttet er 8 PhD og 8.5 postdoktorstillinger. 
Ansvar:
Lederteamet ved instituttet
Status pr oktober 2012: 
Helsams måltall er 2,5 postdoktorstilling og 14 PhD-stipendiater

Strategi 2.

Tiltak: Styrke tverrfaglig forskning gjennom internt finansierte PhD og postdoktorstillinger til prioriterte satsningsområder hvor flere avdelinger og faggrupper samarbeider 
Frist for gjennomføring:
31.12.2014
Milepæler for gjennomføring:	
31.12.2016 hver halvparten av stillingsinnehaver skal ha publisert minst 2 1 artikler i internasjonale tidsskrift med forfattere fra minst tre to av seks avdelinger
31.12.2016 Helsam har minst seks store (mer enn 10 mill fra finansiør) NFR/EU finansierte tverrfaglige prosjekter hvor minst tre av seks avdelinger er involvert
Ansvar:
Lederteamet ved instituttet
Status pr oktober 2012:
Ingen oversikt over publikasjoner på tvers
Prosjekter på tvers av dagens avdelinger; ett NFR-prosjekt (CHARM)

Strategi 3.
Tiltak: Etablere et Gjesteprofessorprogram som sikrer hver avdeling minst én internasjonal gjesteprofessor hvert år (etter modell fra SFF CIR)
Frist for gjennomføring:
31.12.2013
Milepæler for gjennomføring:
Minst 6 seminarer og workshops årlig som involverer flere faggrupper og avdelinger ved Helsam
Ansvar:
Lederteamet ved instituttet
Status pr oktober 2012:
Alle avdelinger har fått finansiering for å motta gjesteprofessor i 2012 som en del av internasjonaliseringsåret


Strategi 4.
Tiltak a: Stimulere til at alle undervisningsprogram ved Helsam tilbyr elektive kurs på engelsk
Milepæler for gjennomføring:
31.12.2014 Minst 20 elektive kurs ved Helsam på engelsk
Ansvar:
Avdelingslederne
Status pr oktober 2012:
Helsam har 17 elektive emner som tilbys på engelsk

Tiltak b: Stimulere til flere store søknader hvor Helsam-ansatte leder og/eller deltar i EU-prosjekter
Milepæler for gjennomføring:
31.12.2016 Minst åtte store EU prosjekter hvor Helsam-ansatte leder og/eller deltar
Ansvar:
Lederteamet ved instituttet
Status pr oktober 2012:
Helsam deltar i 3 prosjekter finansiert av rammeprogrammet, og leder ingen.

Tiltak c: Implementering av fellesgrad ved Heled
Milepæler for gjennomføring:
31.12.2016 Tilfredsstillende evaluering av først gruppe
Ansvar:
Lederteamet ved instituttet
Status pr oktober 2012:
Avklart at det blir fullt undervisningstibud fra høsten 2013. 15 studenter tas opp fra høsten 2013.

Strategi 2, 3 og 4.
Tiltak: Styrke suksessraten ved store forskningssøknader gjennom interne fagfellestøtte søknadskrivning prosjekter
Frist for gjennomføring:
31.12.2014
Milepæler for gjennomføring:
31.12.2014 Minst tre store nye NFR/EU finansierte prosjekter i hver avdeling 
Ansvar:
Lederteamet ved instituttet
Status pr oktober 2012:
Helsam har totalt opprettet 7 nye prosjekter hittil i 2012 med totalramme over 5,5 millioner


Læringsuniversitetet

Mål 2: Universitetet i Oslo skal tilby forskningsbasert utdanning på linje med de fremste internasjonale læresteder.
 
Risikovurdering 
En stor risiko for Helsam er den økte belastningen på vitenskapelig ansatte. Instituttet har mange stipendiater og rekrutterer mange selv, men har også ansvar for oppfølgingen av eksterne stipendiater som er tatt opp på dr. grads programmet på UIO. De foreslåtte strategisk tiltak ansees å kunne redusere risikoen for at Helsam ikke oppnår å opprettholde og styrke kvaliteten på utdanning og undervisning. 

Strategier (fra UiO Strategi2020):
7. Universitetet i Oslo skal tilby utdanninger som tiltrekker seg studenter som har
forutsetninger for, og som engasjeres av studier ved et fremragende
forskningsuniversitet. Studentene skal tilbys forskningsbasert undervisning som
danner og utdanner, også på tvers av etablerte faggrenser.
8. UiO skal tilby landets beste læringsmiljø gjennom klarere forventninger, tettere
oppfølging, bruk av varierte læringsformer, læringsfremmende evaluering og god
pedagogisk kompetanse.
10. Forskerutdanningen skal videreutvikles og være fremtidsrettet. Den skal være
internasjonalt attraktiv, og stipendiatene skal være integrert i aktive
forskningsmiljøer.

HELSAM STRATEGIER: 
5. Opprettholde og styrke forskerutdanningen ved instituttet
6. Opprettholde og styrke undervisning innen primærhelsetjeneste og allmennmedisin i grunn-, etter- og videreutdanning
7. Opprettholde og styrke undervisningen i etikk og samfunnsmedisinske fag i profesjonsstudiene
8. Opprettholde og styrke gode forskningsrettete masterprogram
9. Styrke gode bachelor- og erfaringsbaserte masterprogram, herunder vurdere behovet for nye program
10. Fremme trygge og gode læringsmiljøer som stimulerer til tverrfaglig samarbeid, kritisk  refleksjon, selvstendighet og dannelse
11. Arbeide aktivt med faglig pedagogisk utvikling, herunder å integrere framtidsrettete undervisnings- og læringsformer i utdanningen

PRIORITERTE STRATEGIER
Strategi 5.
Tiltak a: Fylle vitenskapelig stilling som forskningsutdanningskoordinator som leder og koordinerer utviklingen av forskerutdanningen ved instituttet 
Frist for gjennomføring:
30.06.2013
Milepæler for gjennomføring:
Ansvar:
Instituttleder
Status pr oktober 2012:
Stillingen er under utlysning, og forventes besatt sommeren 2013

Tiltak b: Etablere rutiner for evaluering av doktorgradssøknader og prosjektprotokoller ved hver avdeling 
Frist for gjennomføring:
31.12.2013
Milepæler for gjennomføring:
Ansvar:
Forskningsutdanningskoordinator
Status pr oktober 2012:
Stillingen er under utlysning, og forventes besatt sommeren 2013

Tiltak c: Styrke alle aspekter ved forskerutdanning ved instituttet
Frist for gjennomføring:
31.12.2015
Milepæler for gjennomføring:
Doktorgradskurs med høyt internasjonalt nivå implementert ved Helsam
Internasjonalt samarbeid om kurs etablert
Ansvar:
Lederteamet ved instituttet og forskningsutdanningskoordinator
Status pr oktober 2012:
Lederteamet har hatt en bred diskusjon av kvalitet i phd-utdanningen, og vil følge opp saken i forbindelse med UiO-rapport om phd-utdanningen.

Strategi 6, 7, 10 &11.
Tiltak: Delta aktivt i arbeidet med Oslo 96+. Helsam vil arbeide for å styrke fakultetets undervisning innenfor allmennmedisin og, samfunnsmedisin, etikk og Kunnskapshåndtering, Ledelse og Kvalitet (KLoK) i tråd med samfunnsutviklingen (kfr samhandlingsreformen).
Frist for gjennomføring:
31.12.2014 Nytt dekanat?
Milepæler for gjennomføring:
31.12.2012 Rapporten ferdig fra arbeidsgruppa
Ansvar:
Instituttleder, avdelingsledere og vitenskapelige ansatte
Status pr oktober 2012:
Det er to representanter fra Helsam i arbeidsgruppen for Oslo96+, og det er arrangert møte mellom disse og øvrige nøkkelpersoner i medisinundervisningen ved instituttet.

Strategi 8 &9.
Tiltak: Vurdere nåværende undervisningsprogram, samt delta i utredningsarbeidet relatert til et MPH program ved UiO. 
Frist for gjennomføring:
30.06.14
Milepæler for gjennomføring:
Plan for evaluering av utdanningsprogram ved Helsam i tråd med periodiske programevalueringer
Rapport fra utredingsgruppe relatert til MPH program
Avsluttende rapporter for ulike program
Ansvar:
Instituttleder, avdelingsledere og ansatte
Status pr oktober 2012:
Utredningsgruppe for MPH har hatt sitt første møte. De skal levere sitt arbeid innen utgangen av mars 2013. 
Periodiske programevalueringer skjer etter fakultetets fastsatte syklus. Hvert program evalueres 4. år.


Et samfunnsengasjert universitet

Mål 3: Universitetet i Oslo skal gjennom aktiv dialog og samarbeid bidra til at forskningsbasert kunnskap kommer til anvendelse for å løse det 21. århundrets store samfunnsutfordringer.
 

Risikovurdering 
Dette er meget sentralt i Helsams samfunnsoppdrag og forventningene er store. Kravene relatert til samhandlingsreformen og andre strategiske tiltak innen helsevesenet presentere store utfordringer for instituttet og dermed også en risiko med stor belastning på og forventning til de vitenskapelig ansatte.  Verden står overfor store utfordringer når det gjelder håndteringen av globale helseutfordringer, både i vårt land, i Sør, og i samhandling med andre. De foreslåtte strategiske tiltak øker sannsynlighet for måloppnåelse ved Helsam. 

Strategi (fra UiO Strategi 2020):
13. Universitetet i Oslo skal dele kunnskapen og styrke dialogen med samfunnet.
Forskningsbasert kunnskap skal komme til anvendelse gjennom et tettere samarbeid med institutter, offentlige og private virksomheter
16. UiO skal styrke innsatsen for å bidra til innovasjon og kunnskapsoverføring.

HELSAM STRATEGIER: 
12. Arbeide for at forskningsbasert kunnskap tas i bruk av helsetjeneste og 
-forvaltning
13. Stimulere til forskning, undervisning og utviklingsarbeid i relasjon til reformer i helsetjenesten 
14. Stimulere til aktiv formidling av instituttets forskning
15. Stimulere til kritiske og uavhengige perspektiver innen instituttets ulike fagfelt 
16. Anerkjenne deltagelse i relevante styrer, råd og utvalg 

PRIORITERTE STRATEGIER
Strategi 12
Tiltak: Arbeide for flere kombinasjonsstillinger mellom Helsam og helsetjenesten/forvaltningen 
Milepæler for gjennomføring:
31.12.2015 Seks nye eksternfinansierte II-stillinger
Ansvar:
Lederteamet ved instituttet
Status pr oktober 2012:
Helsam har 12 ansatte i eksternfinansiert stilling som professor II eller førsteamaunensis 20%.

Strategi 12 &13.
Tiltak a: Ratifisering av samarbeidsavtalen med Oslo kommune 
Milepæler for gjennomføring:
31.12.2014 fem store felles forskningsprosjekt er identifisert og tre finansiert av NFR
Ansvar:
Instituttleder, avdelingsledere og vitenskapelig ansatte
Status pr oktober 2012:
Ett felles prosjekt etter avtaleinngåelse: finansiering av administrativ stilling for å fasilitere samarbeidet. 

Tiltak b: Fakultets samarbeidsavtale mot OUS samt Helsam-avtale knyttet til helseøkonomiske evalueringer, og helsetjenesteforskning, ratifiseres.
Milepæler for gjennomføring:
31.12.2014 fire store felles forskningsprosjekt er identifisert og to finansiert av NFR
Ansvar:
Lederteamet ved instituttet
Status pr oktober 2012:
Helsam har i dag ingen store aktive eksternfinansierte prosjekter knyttet til disse avtalene.

Strategi 12 -16.
Tiltak a: Helsam er i en utmerket posisjon for, og leverer avskal styrke sin posisjon for å levere, kunnskapsgrunnlag for beslutninger av nasjonale helsespørsmål i aktuelle fora.
Milepæler for gjennomføring:
31.12.2016 Ansatte som representanter i beslutningsorganer og organisasjoner for nasjonal helse
Ansvar:
Lederteamet ved instituttet
Status pr oktober 2012:
Det finnes ingen analyse av status på området.

Tiltak b: Helsam er i en utmerket posisjon for, og leverer av,skal styrke sin posisjon for å levere kunnskapsgrunnlag for beslutninger av globale helsespørsmål i aktuelle fora.
Milepæler for gjennomføring:
31.12.2016 Ansatte som representanter i beslutningsorganer og organisasjoner for global helse (ex WHO, Gavi, etc).
Ansvar:
Lederteamet ved instituttet
Status pr oktober 2012:
Det finnes ingen analyse av status på området.

Tiltak c: Arrangere diskusjonsmøter relatert til høringsuttalelser etc. 
Milepæler for gjennomføring:
31.12.2014 tre instituttovergripende møter årlig
Ansvar:
Kontorsjef, kommunikasjonsrådgiver og forskningsstøttestab
Status pr oktober 2012:
Helsam har arrangert ett instituttovergripende møte med fokus på startegiplanen hittil i år, og vil arrangere ett møte til i forbindelse med julebord senere i år.
 
Strategi 14.
Tiltak a : Utarbeidet en egen kommunikasjonsstrategi med tilhørende årsplan.
Milepæler for gjennomføring:
31.1203.2012 2013 Strategiplan utviklet
31.12.2013 Oppstart av eksterntrettet nyhetsepost
31.12.2016 70 kronikker og vel 200 medieoppslag årligØke antall kronikker/debattinnlegg og medieoppslag med 20% sammenlignet med dagens nivå. Gradvis øke antall videointervjuer til pr år til 20. 
Ansvar:
Kommunikasjonsrådgiver og lederteamet ved instituttet 
Status pr oktober 2012:
Helsam har 41 kronikker/debattinnlegg og ca 125 medieoppslag så langt i 2012.

Et handlekraftig universitet

Mål 4: Universitetet i Oslo skal forvalte sine samlede ressurser offensivt slik at de bidrar til å understøtte kjerneaktivitetene.

Risikovurdering 
Helsam står foran en stor utskifting av de vitenskapelige ansatte og dermed endring i ressurser, og de foreslåtte strategiene kan redusere effekt og risiko forbundet med dette. 

Strategi (UiO Strategi2020):
18. Ressursene skal fordeles på basis av kvalitet og relevans i aktiviteter og miljøer, og de
faglige prioriteringene skal legges til grunn. Forskningsmiljøer og utdanningsmiljøer som utmerker seg med høy kvalitet skal ha gode betingelser.
19. UiO skal sikre at grunnfinansiering og ekstern finansiering virker gjensidig
forsterkende, gjennom fokus på totalkostnadene og mer aktiv prioritering av områder for ekstern finansiering.
20. For å kunne gi ansatte og studenter gode rammebetingelser og nødvendig
utstyr, skal alle enheter ha en god balanse mellom lønnskostnader og driftskostnader
23. UiO skal videreutvikle en effektiv og profesjonell forvaltning og administrasjon.

HELSAM STRATEGIER: 
17. Arbeide for samlokalisering av instituttet
18. Arbeide for god infrastruktur for forskning, undervisning, formidling og innovasjon
19. Sikre kvaliteten av det vi gjør gjennom kontinuerlige evalueringer og oppfølgingen av disse
20. Utøve målrettet rekruttering ved ledighet i vitenskapelige stillinger
21. Utnytte instituttets samlede kompetanse til å styrke fagmiljøene og den individuelle forsker
22. Identifisere og styrke prioriterte satsningsområder for forskning
23. Styrke og videreutvikle avdelingene for å ivareta instituttets misjon
24. Styrke og videreutvikle en effektiv og profesjonell administrasjon 

PRIORITERTE STRATEGIER
Strategi 17.
Tiltak: Pådriverrolle i samlokalisering
Milepæler for gjennomføring:
TA utarbeider universitetsstyresak med konsekvensutredning av Helsam samlokalisering
Universitetsstyret godkjenner arbeid med utredning av samlokalisering
Ansvar:
Instituttadministrasjonen
Status pr oktober 2012:
Fakultetet har bedt universitetsledelsen godkjenne at Teknisk avdeling bidrar til en konsekvensutredning av samlokalisering av Helsam

Strategi 20 & 22.
Tiltak: Utvikle en plan for en strategisk og tverrfaglig relevant rekruttering av nye faste vitenskapelig ansatte ved Instituttet 
Milepæler for gjennomføring:
31.03.2013 Plan utviklet og implementert
31.12.2016 Ansatt 20xx nye faste vitenskapelig ansatte
Ansvar:
Lederteamet ved instituttet
Status pr oktober 2012:
Saken diskuteres i avdelingsledermøte 30. oktober

Strategi 18 & 21.
Tiltak: Styrke pre og post forskningssøknad administrativ støtte for å sørge for økt suksessrate på store søknader samt at prosjekter, når de er bevilget, ikke står i stampe mens ansettelse av prosjektmedarbeidere avventes
Milepæler for gjennomføring:
31.12.2012 Tilrettelegging av administrative prosedyrer 
31.12.2016 Økt andel av de vitenskapelig ansatte har et eksternt finansiert prosjekt
Ansvar:
Instituttledelsen, avdelingsledere og ansatte
Status pr oktober 2012:
Forskningskonsulentene ved instituttet fokuserer sitt arbeid rundt søknads- og oppstartsfasen av nye prosjekter. Det mangler inntil videre systematiske data for alle søknader og deres suksessrate.

Strategi 18 & 24.
Tiltak: Etablere en plan for og gjennomføre en gjennomgang av administrative rutiner som resulterer i etablering og forbedring av det som er i dag
Frist for gjennomføring:
31.12.2013
Ansvar:
Instituttadministrasjonen
Status pr oktober 2012:
Målene i forslag til plan presenteres for administrasjonen på seminar 22. oktober


Det gode universitetet

Mål 5: Universitetet i Oslo skal legge til rette for at studenter
og ansatte skal realisere sitt potensial i et godt arbeids- og læringsmiljø
 
Risikovurdering 

Det er en risiko at Helsam ikke har en egen identifiserbare kultur. Avdelingene er unike og meget ulik i forhold til tradisjon og kultur. Leder-og kompetanseutvikling ansees som viktig for å redusere denne usikkerheten. 


Strategi (UiO Strategi2020):
25. Universitetet skal utvikle ledelsesfunksjonene med tydelige roller og  ansvars-fordeling i alle deler av organisasjonen. Ansatte og studenter skal vite hvor beslutninger treffes og hvordan disse kan påvirkes gjennom medbestemmelse og universitetsdemokrati.
26. Universitetet i Oslos personalpolitikk skal ivareta alle grupper ansatte og tilby gode
muligheter for profesjonell og faglig utvikling
27. Arbeids- og læringsmiljøet skal prioriteres høyere, herunder den fysiske infrastrukturen.
28. Universitetet skal ha en aktiv rekrutteringspolitikk med internasjonalt fokus og en
tydelig profil for likestilling mellom kvinner og menn.

HELSAM STRATEGIER: 
25. Sikre godt lederskap gjennom en bevisst satsing på leder- og kompetanseutvikling på alle nivå
26. Arbeide for et godt arbeids- og studiemiljø forankret i gjensidig respekt, kulturelt mangfold og medbestemmelse

PRIORITERTE STRATEGIER
Strategi 25.
Tiltak: Stimulere til deltagelse på leder- og kompetanseutviklingskurs
Milepæler for gjennomføring:
Minst to vitenskapelig ansatte deltar på forskningslederkurs årlig
Minst åtte ansatte deltar på kompetanseutviklingskurs årlig 
Ansvar:
Lederteamet ved instituttet og instituttadministrasjonen
Status pr oktober 2012:
4 ansatte fra Helsam er påmeldt forskningslederkurset 2012/2013
Det foreligger ingen systematisk oversikt for øvrige kompetansehevende kurs.

Strategi 26.
Tiltak a: Instituttovergripende kurs, sammenkomster og sosiale tiltak
Milepæler for gjennomføring:
31.12.2015 gjennomføring av minst fem arrangementer årlig
Ansvar:
Instituttledelsen
Status pr oktober 2012:
Helsam har gjennomført 3 instituttovergripende arrangementer i 2012.

Tiltak b: Arbeide for et godt læringsmiljø i utdanningene, med vekt på pedagogisk innovasjon og et levedyktig studentdemokrati
Milepæler for gjennomføring:
31.12.2015 God evaluering relatert til dette fra alle typer studenter
Ansvar:
Instituttledelsen, avdelingsledere og ansatte
Status pr oktober 2012:
Det finnes ingen analyser av status på området.

